SAMBIRU 23
Kumbi Mabuku Ngidu Ngalembeka ndi Kufwatulikiya Wuli?
Kuti tiyesesi kupharazga ‘uthenga wamampha’ ku “mtundu wosi ndi fuku ndi karongororedu ndi khamu [ŵanthu],” tituzga mabuku mu vineneru vakujumpha 750. (Chivumbuzi 14:6) Kumbi tifiska wuli kuchita ntchitu yakusuzga yeniyi? Tifiska ndi chovyu cha abali a mu vyaru vakupambanapambana wo alemba mabuku ndipuso abali ndi azichi akujipereka wo agwira ntchitu yakufwatuliya. Ŵanthu wosi yaŵa mbakaboni aku Yehova.
Nkhani zilembeka m’chingelezi. Wupu Wakulongozga uwonere ntchitu yo yichitika mu Dipatimenti Yakulemba Mabuku yo ye ku likuru lidu la pacharu chosi chapasi. Dipatimenti yeniyi yipereka ntchitu yakulemba ku ŵanthu wo ŵe ku likuru la pacharu chosi la Akaboni aku Yehova ndipuso wo ŵe mu ma ofesi nganyaki nga nthambi wo agwira ntchitu mu Dipatimenti yeniyi. Kuja ndi ŵanthu anandi wo agwira ntchitu yakulemba, kutitiwovya kuti tilembengi nkhani zo zikwaska ŵanthu a midawuku yakupambanapambana, zo zichitiska kuti mabuku ngidu ngawovyengi ŵanthu pacharu chosi.
Nkhani zo zitumizika kwa akufwatuliya. Asani nkhani zalembeka ndi kuzomerezgeka, atizitumizga kuziya pa Intaneti kuluta ku ŵanthu wo afwatuliya pacharu chosi chapasi. Asani amala kufwatuliya, atiziŵerenga kuti awoni asani afwatuliya umampha. Ŵanthu wo afwatuliya, atesesa kuti alembi “mazu ngauneneska” mu nkhani yo afwatuliya ndipuso ngatenere kukoliyana ndi fundu zo ze ku Chingelezi.—Wakutaula 12:10.
Makompyuta ngatovya kuti ntchitu yigwiriki mwaliŵi. Chinanga kuti makompyuta ngangasere cha m’malu mwa ŵanthu wo alemba ndi kufwatuliya, kweni ntchitu yawu yitenda liŵi chifukwa cha madikishonare ndipuso nthowa zinyaki zo zitovya pakufufuza zo zisanirika pa kompyuta. Akaboni aku Yehova akupanga pulogilamu yeniyo yiwovya kuti nkhani za vineneru vakupambanapambana ndipuso vithuzi va nkhani zo, viŵikikengi vija m’malu mwaki ndi kutumizika kuti akasindikizi.—Multilanguage Electronic Publishing System (MEPS)
Ntchifukwa wuli tiŵikiyapu mtima chinanga mpha vineneru vo vikambika ndi ŵanthu masawuzandi ngamanavi? Chifukwa chakuti Yehova wakhumba kuti ‘ŵanthu wosi ataskiki ndi kuziŵa uneneska mwakulondo.’—1 Timote 2:3, 4.
Kumbi mabuku ngidu ngapangika wuli?
Ntchifukwa wuli tifwatuliya mabuku ngidu mu vineneru vinandi?
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn